CELEX: 32018D0193
Language: bg
Date: 2018-02-07 00:00:00
Title: Решение за изпълнение (ЕС) 2018/193 на Комисията от 7 февруари 2018 година за разрешаване на някои лаборатории в Бразилия и в Руската федерация да извършват серологични тестове за мониторинг на ефикасността на ваксините против бяс при кучета, котки и порове (нотифицирано под номер С(2018) 593) (Текст от значение за ЕИП. )

9.2.2018   
            
            
               BG
            
            
               Официален вестник на Европейския съюз
            
            
               L 36/18
            
         РЕШЕНИЕ ЗА ИЗПЪЛНЕНИЕ (ЕС) 2018/193 НА КОМИСИЯТА
   от 7 февруари 2018 година
   за разрешаване на някои лаборатории в Бразилия и в Руската федерация да извършват серологични тестове за мониторинг на ефикасността на ваксините против бяс при кучета, котки и порове
   
      
         (нотифицирано под номер С(2018) 593)
      
   
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Решение 2000/258/EО на Съвета от 20 март 2000 г. за определяне на специален институт, който отговаря за определяне на критериите, необходими за стандартизиране на серологичните тестове за мониторинг на ефикасността на ваксините против бяс (1), и по-специално член 3, параграф 2 от него,
   като има предвид, че:
   
               (1)
            
            
               В Директива 92/65/ЕИО на Съвета (2) за въвеждането на някои месоядни домашни животни в държавите членки се предвижда алтернативна система на карантината при бяс. В съответствие с член 16, втора алинея от посочената директива тази система изисква при внос от някои трети държави на кучета, котки и порове да се извършват проверки на ефикасността на тяхната ваксинация чрез титруване на антитела.
            
         
               (2)
            
            
               Извършването на такива проверки се изисква и в съответствие с член 10, параграф 1, буква в) от Регламент (ЕС) № 576/2013 на Европейския парламент и на Съвета (3) за движението с нетърговска цел на кучета, котки и порове от определени трети държави.
            
         
               (3)
            
            
               С Решение 2000/258/ЕО Agence française de sécurité sanitaire des aliments (AFSSA) в Нанси, Франция, е определена като специалния институт, който отговаря за определяне на критериите, необходими за стандартизиране на серологичните тестове за мониторинг на ефикасността на ваксините против бяс. Сега AFSSA е част от Agence nationale de sécurité sanitaire de l'alimentation, de l'environnement et du travail (ANSES) във Франция.
            
         
               (4)
            
            
               В Решение 2000/258/ЕО се предвижда, inter alia, че ANSES прави оценка на лабораториите в трети държави, които са подали заявление за одобрение за извършване на серологични тестове за мониторинг на ефикасността на ваксините против бяс.
            
         
               (5)
            
            
               Компетентният орган на Бразилия подаде заявление за одобрение на лабораторията „TECSA LABORATÓRIOS LTDA“ в Бело Оризонте, а ANSES изготви и представи на Комисията доклад от 23 октомври 2017 г. с положителна оценка за тази лаборатория.
            
         
               (6)
            
            
               Разрешението, предоставено на 31 януари 2006 г. по реда на Решение 2000/258/ЕО на „Instituto Pasteur“ в Сао Пауло, Бразилия, бе отнето в съответствие с Решение 2010/436/ЕС на Комисията (4) след доклада с отрицателна оценка, изготвен от ANSES на 30 септември 2011 г. и представен на Комисията.
            
         
               (7)
            
            
               Компетентният орган на Бразилия подаде заявление за повторно одобрение на лабораторията „Instituto Pasteur“ в Сао Пауло, а ANSES изготви и представи на Комисията доклад от 23 октомври 2017 г. с положителна оценка за тази лаборатория.
            
         
               (8)
            
            
               Компетентният орган на Руската федерация подаде заявление за одобрение на лабораториите „NoviStem LLC“ в Москва и „Institute of Veterinary Medicine Biotechnology LLC (IBVM)“ във Волгински, а ANSES изготви и представи на Комисията доклад от 23 октомври 2017 г. с положителна оценка за тези лаборатории.
            
         
               (9)
            
            
               Поради това следва да се разреши на лабораториите „TECSA LABORATÓRIOS LTDA“ в Бело Оризонте, „Instituto Pasteur“ в Сао Пауло, „NoviStem LLC“ в Москва и „Institute of Veterinary Medicine Biotechnology LLC (IBVM)“ във Волгински да извършват серологични тестове за мониторинг на ефикасността на ваксините против бяс при кучета, котки и порове.
            
         
               (10)
            
            
               Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩОТО РЕШЕНИЕ:
   Член 1
   В съответствие с член 3, параграф 2 от Решение 2000/258/ЕО се разрешава на посочените по-долу лаборатории да извършват серологични тестове за мониторинг на ефикасността на ваксините против бяс при кучета, котки и порове:
   
               а)
            
            
               
                           TECSA LABORATÓRIOS LTDA
                        
                     
                           Avenida do Contorno, 6226o
                           
                        
                     
                           Funcionários — CEP: 30110-042
                        
                     
                           Belo Horizonte/MG
                        
                     
                           Бразилия
                        
                     
         
               б)
            
            
               
                           Instituto Pasteur
                        
                     
                           Avenida Paulista
                        
                     
                           393 Cerqueira César
                        
                     
                           São Paulo
                        
                     
                           Бразилия
                        
                     
         
               в)
            
            
               
                           Institute of Veterinary Medicine Biotechnology LLC (IBVM)
                        
                     
                           27 Starovskogo ulitsa
                        
                     
                           Volginski urban locality
                        
                     
                           Petushinski region
                        
                     
                           Vladimir oblast
                        
                     
                           Руска федерация
                        
                     
         
               г)
            
            
               
                           NoviStem LLC
                        
                     
                           2-oy Roshchinski Proyezd
                        
                     
                           Block 8, Building 5, Office 2
                        
                     
                           Moscow
                        
                     
                           Руска федерация
                        
                     
         Член 2
   Адресати на настоящото решение са държавите членки.
   
      Съставено в Брюксел на 7 февруари 2018 година.
      
         
            За Комисията
         
         Vytenis ANDRIUKAITIS
         
            Член на Комисията
         
      
   
   
      (1)  ОВ L 79, 30.3.2000 г., стр. 40.
   
      (2)  Директива 92/65/ЕИО на Съвета от 13 юли 1992 г. за определяне на ветеринарно-санитарните изисквания относно търговията и вноса в Общността на животни, сперма, яйцеклетки и ембриони, които не са предмет на ветеринарно-санитарните изисквания, определени в специалните правила на Общността, посочени в приложение А, раздел I към Директива 90/425/ЕИО (ОВ L 268, 14.9.1992 г., стр. 54).
   
      (3)  Регламент (ЕС) № 576/2013 на Европейския парламент и на Съвета от 12 юни 2013 г. относно движението с нетърговска цел на домашни любимци и за отмяна на Регламент (ЕО) № 998/2003 (ОВ L 178, 28.6.2013 г., стр. 1).
   
      (4)  Решение 2010/436/ЕС на Комисията от 9 август 2010 г. за прилагане на Решение 2000/258/ЕО на Съвета по отношение на тестовете за опитност с цел запазване на разрешенията на лабораториите за извършване на серологични тестове за мониторинг на ефикасността на ваксините против бяс (ОВ L 209, 10.8.2010 г., стр. 19).